Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 4833

12. évfolyam 2006/20/II. szám A Pszichológia kerettanterv a Képességfejlesztő és értékőrző kerettanterv (KÉK) keretében a gimnázium 12. évfolyama számára kimunkált, a diákok számára szabadon választható részletes kerettanterv. A Pszichológia kerettanterv tanulásához-tanításához javasolt időkeret: . Évfolyam 12. Heti óraszám ☺ A kerettanterv jellemzői A Pszichológia kerettanterv megköveteli, hogy a diákok az önismeret és az embertan keretében kialakított holisztikus emberkép mellett szisztematikus, diszciplináris ismeretekkel is rendelkezzenek az emberről. Ugyanakkor legyenek képesek a pszichológia műveltségi anyagának elsajátítása során szerzett ismereteiket, jártasságaikat, képességeiket alkalmazni a mindennapi életben. A kerettanterv specialitásának scienceorientáltsága tekinthető, mellyel már a felsőfokú tanulmányokra készít fel, miközben a gyakorlati alkalmazási lehetőségek bemutatásával elmélyíti az önismeretet és az emberismeretet. A Pszichológia kerettanterv tananyagának tanulása elősegíti a saját reakcióknak és a mások viselkedésének megértését. Fejleszti az éntudatosságot, és ezzel sikeresebbé teszi a társas kapcsolatokat, a pályaválasztást és az egész életvezetést. A Pszichológia kerettanterv – illeszkedve a Képességfejlesztő és értékőrző kerettanterv tantárgyainak struktúrájához – az alábbi részekre tagolódik évfolyamonként: célkitűzésekre, tematikus tananyagra, tanulási programra, teljesítményre. A célkitűzések a személyiségdimenziók mentén veszik számba az adott évfolyamon fejlesztendő szükségleteket, attitűdöket, képességeket, alakítandó énkép- és világképelemeket. A tematikus tananyag taxonomizált ismeretrendszert tartalmaz. A valóság, a kultúra, az érték világából kiválasztott tanulásitanítási követelményekké tett ismereteket írja le. A tanulási program a tanulók által elvégzendő tevékenységeket rögzíti. A teljesítmények azok a kerettantervi követelmények, amelyeket a tanulóknak kell produkálniuk ahhoz, hogy az adott évfolyam végén megfelelt (elégséges) teljesítményminősítést (osztályzatot) szerezzenek. Az egyes kerettantervi részek kölcsönösen megfeleltetettek egymással. Azaz valamennyi témához (lásd: tematikus tananyag) tanulói tevékenységek (lásd: tanulási program) kapcsolódnak, illetve valamennyi témához és tevékenységhez teljesítménykövetelmények rendelődnek. A kerettanterv teljesítménykövetelményeit – következetes tanulás és tanulássegítés révén – bármely tanuló teljesíteni tudja. A kerettanterv tanulási programja módot kínál a differenciált tanulásszervezésre a pedagógusok számára. A kerettanterv alkalmazásához szükséges feltételek A kerettanterv tanítása pszichopedagógusi, gyógypedagógusi, pszichológusi, embertani felkészültséget igényel. Különleges ismereteket vagy jártasságokat nem igényel a pedagógustól, bárki taníthatja, aki graduális vagy posztgraduális képzés keretében vagy önműveléssel alapos és korszerű pszichológiai tudást szerzett. 2006/20/II. szám A Pszichológia tanulásának céljai a 12. évfolyamon A tanulók az emberismeret és önismeret keretében kialakított holisztikus emberkép mellett kapjanak szisztematikus, diszciplináris ismereteket az emberről. Legyen differenciált, szaktudományos képük az emberi megismerés és viselkedés természetéről, sajátosságairól. Váljanak képessé a pszichológia műveltségi anyagának elsajátítása során szerzett ismereteiket, jártasságaikat, képességeiket kamatoztatni a mindennapi életben (pl. váljon hatékonyabbá a tanulásuk, megalapozottabbá pályaválasztásuk). A tudományos világképük formálódása mellett alakuljon ki pozitív viszonyuk a tudományos megismeréshez. Javasolt óraszám Évfolyam 12. Heti óraszám ☺ Taneszköz, tanítási segédlet Évfolyam Cím 12. Fejezetek a pszichológia alapterületeiből . (Szerk: Oláh Attila–Bugán Antal ) 2001 ELTE, Eötvös Kiadó Jelmagyarázat $ = kötelezően választandó ☺ = szabadon választható b = lehetőség szerint csoportbontással = szabadon választható kerettantervi ajánlás 2006/20/II. szám Tanulási cél, tematikus tananyag, tanulási program, teljesítmény

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes